2001R0466 — DA — 29.11.2005 — 012.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler (EØS-relevant tekst) (EFT L 077, 16.3.2001, p.1)

Ændret ved:





Ændret ved:





Berigtiget ved:









▼B

KOMMISSIONENS FORORDNING (EF) Nr. 466/2001

af 8. marts 2001

om fastsættelse af grænseværdier for bestemte forurenende stoffer i levnedsmidler

(EØS-relevant tekst)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler ( 1 ), særlig artikel 2, stk. 3, efter høring af Den Videnskabelige Komité for Levnedsmidler, og ud fra følgende betragtninger: (1) I henhold til forordning (EØF) nr. 315/93 skal der fastsættes grænseværdier for bestemte forurenende stoffer i levnedsmidler for at beskytte folkesundheden. Disse grænseværdier skal vedtages i form af en ikke-udtømmende EF-liste og kan indeholde grænser for samme forurenende stof i forskellige levnedsmidler. Det kan tillige angives, hvilke prøveudtagnings- og analysemetoder, der skal anvendes. (2) Kommissionens forordning (EF) nr. 194/97 af 31. januar 1997 om fastsættelse af grænseværdier for bestemte forurenende stoffer i levnedsmidler ( 2 ), senest ændret ved forordning (EF) nr. 1566/1999 ( 3 ), er flere gange blevet ændret væsentligt. Da der skal foretages yderligere ændringer, bør den af hensyn til overskueligheden omarbejdes. (3) For at beskytte folkesundheden bør forekomsten af forurenende stoffer holdes på et niveau, som er toksikologisk acceptabelt. Forekomsten af forurenende stoffer bør nedbringes yderligere, hvor det er muligt, ved hjælp af god fremstillings- eller landbrugspraksis for at opnå et højere sundhedsbeskyttelsesniveau, især for sårbare befolkningsgrupper. (4) På baggrund af de eksisterende forskelle mellem medlemsstaternes bestemmelser om grænseværdier for forurenende stoffer i bestemte levnedsmidler og de konkurrenceforvridninger, som kan blive resultatet deraf, må der træffes EF-foranstaltninger til at sikre markedets enhed samtidig med, at proportionalitetsprincippet respekteres. (5) Medlemsstaterne bør træffe passende foranstaltninger til overvågning af levnedsmidlers indhold af forurenende stoffer. (6) Der har hidtil ikke været EF-bestemmelser om grænseværdier for forurenende stoffer i levnedsmidler til spædbørn og småbørn, som er omfattet af Kommissionens direktiv 91/321/EØF ( 4 ), senest ændret ved direktiv 1999/50/EF ( 5 ), og af Kommissionens direktiv 96/5/EF ( 6 ), senest ændret ved direktiv 1999/39/EF ( 7 ). Ifølge Den Videnskabelige Komité for Levnedsmidler bør der fastsættes særlige grænseværdier for sådanne levnedsmidler hurtigst muligt. Indtil det sker, bør de grænseværdier, der er fastsat i denne forordning, gælde for sådanne levnedsmidler, medmindre der i national lovgivning er fastsat strengere regler. (7) Levnedsmiddelingredienser, der anvendes til fremstilling af sammensatte levnedsmidler, bør, for at man kan undgå fortynding, overholde grænseværdierne i denne forordning, inden de tilsættes det pågældende sammensatte levnedsmiddel. (8) Grøntsager udgør den største kilde til menneskers indtag af nitrat. I sin udtalelse af 22. september 1995 erklærede Den Videnskabelige Komité for Levnedsmidler, at det samlede indtag af nitrat normalt ligger et godt stykke under acceptabel daglig indtagelse. Den anbefalede imidlertid, at der fortsat skulle gøres en indsats for at reducere eksponeringen for nitrat via levnedsmidler og vand, idet nitrat kan omdannes til nitrit og nitrosaminer, og den opfordrede kraftigt til, at der blev indført god landbrugspraksis for at sikre så lave nitratniveauer, som det med rimelighed er muligt. Den Videnskabelige Komité for Levnedsmidler understregede, at bekymring for nitratindholdet ikke burde virke afskrækkende for et øget forbrug af grøntsager, idet grøntsager er af væsentlig ernæringsmæssig betydning og er vigtige for beskyttelse af folkesundheden. (9) Særforanstaltninger til bedre overvågning af nitratkilderne og regler for god landbrugspraksis kan medvirke til at reducere grøntsagers indhold af nitrat. Vejrforholdene har dog også betydning for bestemte grøntsager nitratindhold. Grænseværdier for nitrat i grøntsager bør derfor fastsættes forskelligt alt efter sæsonen. Vejrforholdene varierer meget i de forskellige regioner i EF. Derfor bør medlemsstaterne midlertidigt kunne tillade markedsføring af salat og spinat, som produceres og skal forbruges på deres område og har et større nitratindhold end det, der er fastsat i punkt 1.1 og 1.3 i bilag I, men kun såfremt de tilstedeværende mængder er acceptable i henseende til folkesundheden. (10) Salat- og spinatproducenterne i de medlemsstater, som giver en sådan tilladelse, bør gradvis ændre deres dyrkningsmetoder, således at de følger de regler for god landbrugspraksis, der anbefales på nationalt plan, hvorved de efter en overgangsperiode når ned på de grænseværdier, der er fastsat på EF-plan. Der bør hurtigst muligt fastsættes fælles værdier. (11) Grænseværdierne for salat og spinat bør tages op til revision og om muligt nedsættes inden den 1. januar 2002. Denne revision vil blive baseret på medlemsstaternes overvågning og anvendelsen af regler for god landbrugspraksis, for at der kan fastsættes så lave grænseværdier, som med rimelighed kan forventes opnået. (12) Overvågningen af nitratniveauerne i salat og spinat og anvendelsen af reglerne for god landbrugspraksis gennemføres ved hjælp af midler, der står i forhold til det tilstræbte mål og de opnåede overvågningsresultater, og navnlig på baggrund af risiciene og de indvundne erfaringer. Anvendelsen af reglerne for god landbrugspraksis i nogle medlemsstater vil blive fulgt nøje. Medlemsstaterne bør derfor en gang om året give meddelelse om resultaterne af deres overvågning og aflægge rapport om de trufne foranstaltninger og de fremskridt, der er gjort med anvendelsen af reglerne for god landbrugspraksis, når det gælder nedbringelse af nitratindholdet, og der bør årligt udveksles synspunkter med medlemsstaterne om disse rapporter. (13) Der er fastsat lavere grænseværdier for frilandssalat end for væksthussalat, og for at muliggøre en effektiv kontrol bør grænseværdierne for frilandssalat også gælde for væksthussalat i tilfælde af manglende præcis mærkning. (14) Aflatoksiner er mykotoksiner, som frembringes af visse Aspergillus-arter, der udvikler sig ved høje temperaturer og høj fugtighed. Aflatoksiner er genotoksiske karcinogene stoffer og kan være til stede i mange levnedsmidler. For stoffer af denne type er der ingen tærskel, under hvilken der ikke kan iagttages nogen skadelig virkning. Der kan derfor ikke fastsættes nogen acceptabel daglig indtagelse. Den nuværende videnskabelige og tekniske viden og forbedringer af produktions- og oplagringsmetoderne forhindrer ikke disse skimmelsvampe i at udvikle sig og gør det derfor ikke muligt helt at forhindre tilstedeværelse af aflatoksiner i levnedsmidler. Det tilrådes således at sætte grænseværdierne så lavt, som det med rimelighed er muligt. (15) Alle bestræbelser på at forbedre produktions-, høst- og oplagringsmetoder for at reducere udviklingen af skimmelsvampe bør fremmes. Aflatoksiner omfatter en række forbindelser af varierende toksicitet og forekomst i levnedsmidler. Aflatoksin B1 er så afgjort den mest toksiske forbindelse. Af sikkerhedshensyn er det tilrådeligt at begrænse såvel det samlede aflatoksinindhold i levnedsmidler (B1, B2, G1 og G2-forbindelserne) og indholdet af aflatoksin B1. Aflatoksin M1 er et stofskifteprodukt af aflatoksin B1 og er til stede i mælk og mælkeprodukter af dyr, som har indtaget forurenet foder. Selv om aflatoksin M1 betragtes som et mindre farligt genotoksisk karcinogent stof end aflatoksin B1, er det nødvendigt at forhindre dets tilstedeværelse i mælk og mælkeprodukter til konsum, navnlig til småbørn. (16) Det erkendes, at sortering eller andre fysiske behandlingsmetoder gør det muligt at reducere aflatoksinindholdet i jordnødder, nødder og tørret frugt. For at mindske indvirkningen på handelen mest muligt bør der derfor tillades et højere aflatoksinindhold for disse produkter, når de ikke er bestemt til direkte konsum eller til anvendelse som ingredienser i levnedsmidler. I disse tilfælde er grænseværdierne for aflatoksiner blevet fastsat ved, at der på samme tid er taget hensyn til de kendte mulige virkninger af de ovennævnte behandlinger, når det gælder henholdsvis jordnødder, nødder og tørret frugt, og nødvendigheden af at overholde de grænseværdier, der er fastsat for disse produkter, som er bestemt til direkte konsum eller til at blive anvendt som ingredienser i levnedsmidler, efter behandling. Når det gælder korn, kan det ikke udelukkes, at visse sorteringsmetoder eller andre fysiske behandlinger kan reducere forureningen med aflatoksiner. For at kunne kontrollere disse metoders faktiske effektivitet og om nødvendigt fastsætte specifikke grænseværdier for uforarbejdet korn påtænkes grænseværdierne i bilag I kun anvendt for korn og forarbejdede kornprodukter til direkte konsum eller til anvendelse som ingredienser i levnedsmidler i en begrænset periode. Foreligger der ikke data, som gør det berettiget at fastsætte en specifik grænseværdi for uforarbejdet korn efter en nærmere bestemt periode, vil den grænseværdi, der er fastsat for korn og forarbejdede kornprodukter til direkte konsum eller til anvendelse som ingredienser i levnedsmidler, også komme til at gælde for uforarbejdet korn. (17) For at muliggøre en effektiv kontrol af, at de forskellige grænseværdier, der er fastsat for de pågældende produkter, overholdes, bør det nøjagtige anvendelsesformål være angivet ved hjælp af hensigtsmæssig mærkning. Produkter med et indhold af aflatoksin, som overstiger grænseværdien, må hverken bringes i omsætning som sådanne, blandet med andre levnedsmidler eller som ingredienser i andre levnedsmidler. Efter artikel 5 i Rådets forordning (EØF) nr. 315/93 kan medlemsstaterne opretholde de grænseværdier for aflatoksiner, som de har fastsat for visse levnedsmidler, for hvilke der ikke er vedtaget EF-bestemmelser. (18) Blyabsorption kan udgøre en alvorlig risiko for folkesundheden. Bly kan medføre nedsat kognitiv udvikling og intellektuel præstationsevne hos børn og forhøjet blodtryk og hjerte-kar-sygdomme hos voksne. I den seneste halve snes år er blyindholdet i levnedsmidler faldet markant som følge af fokuseringen på bly som et sundhedsproblem, den kildeorienterede indsats for at reducere blyemissionen og bedre kvalitetssikring af kemiske analyser. Den Videnskabelige Komité for Levnedsmidler konkluderede i udtalelse af 19. juni 1992, at gennemsnitsindholdet af bly i levnedsmidler ikke syntes at være foruroligende, men at der burde iværksættes en langsigtet indsats for yderligere at reducere gennemsnitsindholdet af bly i levnedsmidler. Grænseværdierne bør derfor sættes så lavt, som det med rimelighed er muligt. (19) Cadmium kan ophobes i den menneskelige krop og kan medføre svækket nyrefunktion, knogleskader og nedsat fertilitet. Det kan ikke udelukkes, at det kan være kræftfremkaldende for mennesker. Den Videnskabelige Komité for Levnedsmidler anbefalede i udtalelse af 2. juni 1995, at der skulle gøres en større indsats for at reducere tilførslen af cadmium via kosten, fordi levnedsmidler er hovedkilden til menneskers indtag af cadmium. Grænseværdierne bør derfor sættes så lavt, som det med rimelighed er muligt. (20) Metylkviksølv kan medføre forandringer i den normale udvikling af hjernen hos børn, og et højere indtag kan medføre neurologiske forandringer hos voksne. Kviksølvforurening forekommer oftest i fisk og fiskerivarer. For at beskytte folkesundheden er der fastsat grænseværdier for kviksølv i fiskerivarer ved Kommissionens beslutning 93/351/EØF ( 8 ). For at gøre reglerne klarere bør de relevante bestemmelser i nævnte beslutning ajourføres og indarbejdes i denne forordning. Grænseværdierne bør sættes så lavt, som det med rimelighed er muligt, idet det tages i betragtning, at bestemte arter af fysiologiske årsager lettere end andre ophober kviksølv i vævet. (21) 3-monochlorpropan-1,2-diol (3-MCPD) dannes under visse forhold ved fødevareforarbejdning. Det kan navnlig dannes ved fremstilling af den aromagivende fødevareingrediens »hydrolyseret vegetabilsk protein«, som fremstilles ved hjælp af saltsur hydrolyse. Som følge af ændrede produktionsmetoder er indholdet af 3-MCPD i det nævnte produkt faldet markant i de seneste år. Flere medlemsstater har på det seneste rapporteret om højt indhold af 3-MCPD i prøver af sojasovs. For at sikre god fremstillingspraksis og for at beskytte forbrugernes sundhed bør der fastsættes grænseværdier for 3-MCPD. Den Videnskabelige Komité for Levnedsmidler anbefalede i udtalelse af 16. december 1994, som blev bekræftet den 12. juni 1997, at 3-MCPD skulle anses for at være et genotoksisk karcinogent stof, og at der ikke burde kunne spores rester af 3-MCPD i fødevarer. Nyere toksikologiske undersøgelser tyder på, at stoffet fungerer som et ikke-genotoksisk karcinogent stof in vivo. (22) De grænseværdier for 3-MCPD, der fastsættes i bilag I, er baseret på Den Videnskabelige Komités udtalelse. Den Videnskabelige Komité vil revurdere 3-MCPD's toksicitet på grundlag af de nye undersøgelser. Det bør tages op til fornyet behandling om grænseværdierne er rimelige, når der foreligger en ny udtalelse fra Den Videnskabelige Komité. Medlemsstaterne opfordres til at undersøge, om andre levnedsmidler indeholder 3-MCPD, for at det kan vurderes, om der er behov for at fastsætte grænseværdier for andre levnedsmidler. (23) Grænseværdier, der er vedtaget på EF-plan, bør regelmæssigt tages op til revision i takt med den videnskabelige og tekniske udvikling samt forbedret fremstillings- eller landbrugspraksis med henblik på at opnå stadigt lavere grænseværdier. (24) De i denne forordning fastsatte foranstaltninger er i overensstemmelse med udtalelse fra Den Stående Levnedsmiddelkomité — ud fra følgende betragtninger: UDSTEDT FØLGENDE FORORDNING:







Artikel 1

1. Når de levnedsmidler, der er nævnt i bilag I, bringes i omsætning, må de ikke have større indhold af forurenende stoffer end det i bilaget fastsatte.

▼M1

1a. Uanset stk. 1 tillades det i en overgangsperiode frem til den 31. december 2006 Sverige og Finland at bringe fisk fra Østersøområdet i omsætning, som er bestemt til konsum på deres område, med et dioxinindhold, der er større end det, der er angivet i sektion 5, punkt 5.2, i bilag I, forudsat at der er etableret en ordning, der sikrer, at forbrugerne er fuldt orienteret om kostanbefalinger i forbindelse med begrænsninger for identificerede udsatte befolkningsgruppers indtagelse af fisk fra Østersøområdet med henblik på at undgå eventuelle sundhedsrisici.

Fremtidig anvendelse af denne undtagelse vil blive behandlet inden for rammerne af den i denne forordnings artikel 5, stk. 3, omhandlede revision af sektion 5 i bilag I.

Finland og Sverige underretter hvert år senest den 31. december Kommissionen om resultaterne af deres overvågning af dioxinindholdet i fisk fra Østersøområdet og meddeler, hvilke foranstaltninger der er truffet med henblik på at reducere menneskers eksponering for dioxin hidrørende fra fisk fra Østersøområdet.

▼A1

1b. Uanset stk. 1 kan Kommissionen i en overgangsperiode frem til den 31. december 2006 tillade Estland at bringe fisk fra Østersøområdet, som er bestemt til konsum på estisk område, i omsætning med et dioxinindhold, der er større end det, der er angivet i sektion 5, punkt 5.2, i bilag I. Denne undtagelse indrømmes i overensstemmelse med proceduren i artikel 8 i Rådets forordning (EØF) nr. 315/93 om fællesskabsprocedurer for forurenende stoffer i levnedsmidler ( 9 ). Med henblik herpå skal Estland påvise, at de betingelser, der finder anvendelse i Finland og Sverige, jf. stk. 1a, er opfyldt, og at menneskers eksponering for dioxin i Estland ikke er højere end det højeste gennemsnitlige niveau i nogen af Fællesskabets medlemsstater i dets sammensætning pr. 30. april 2004.

Hvis Estland indrømmes en sådan undtagelse, vil fremtidig anvendelse af denne undtagelse blive behandlet inden for rammerne af den i denne forordnings artikel 5, stk. 3, omhandlede revision af sektion 5 i bilag I.

Uanset ovenstående skal Estland iværksætte de foranstaltninger, der er nødvendige for at sikre, at fisk eller fiskevarer, der ikke opfylder betingelserne i sektion 5, punkt 5.2, i bilag I ikke bringes i omsætning i andre medlemsstater.

▼B

2. De grænseværdier, der er fastsat i bilag I, gælder for den spiselige del af det pågældende levnedsmiddel.

3. De analyse- og prøveudtagningsmetoder, der skal anvendes, er fastsat i bilag I.

Artikel 2

1. For produkter, der ikke er omhandlet af artikel 4, stk. 1, og som er tørrede, fortyndede, forarbejdede eller sammensat af mere end én ingrediens, gælder den grænseværdi, der er fastsat i bilag I under hensyntagen til henholdsvis

a) ændringer i koncentrationen af det forurenende stof forårsaget af tørring eller fortynding

b) ændringer i koncentrationen af det forurenende stof forårsaget af forarbejdning

c) de forholdsvise mængder af produktets ingredienser

d) bestemmelsesgrænse ved analyse.

Første afsnit finder anvendelse, hvis der ikke er fastsat særlige grænseværdier for de pågældende tørrede, fortyndede, forarbejdede eller sammensatte produkter.

▼M12

2. De grænseværdier, der er fastsat i bilag I, gælder også for levnedsmidler til spædbørn og småbørn, som er omfattet af direktiv 91/321/EØF og af direktiv 96/5/EF, under hensyntagen til ændringer i koncentrationen af det forurenende stof forårsaget af tørring, fortynding, forarbejdning eller af de forholdsvise koncentrationer af produktets ingredienser. Dette gælder ikke for forurenende stoffer, for hvilke der er fastsat specifikke EF-grænseværdier for de pågældende levnedsmidler, eller i tilfælde, hvor der ikke findes EF-grænseværdier, men der for de pågældende levnedsmidler er fastsat strengere regler i national lovgivning.

▼B

3. Uden at artikel 3, stk. 1, og artikel 4, stk. 3, derved tilsidesættes, er det forbudt at anvende produkter, der ikke overholder de i bilag I fastsatte grænseværdier, som levnedsmiddelingredienser ved fremstilling af sammensatte levnedsmidler.

▼M16 —————

▼M16

Artikel 3a

Medlemsstaterne overvåger indholdet af nitrat i grøntsager med betydeligt indhold af dette stof, navnlig grønne bladgrøntsager, og meddeler Kommissionen resultaterne senest den 30. juni hvert år.

Artikel 3b

1. Uanset artikel 1, stk. 1, kan Belgien, Irland, Nederlandene og Det Forenede Kongerige indtil den 31. december 2008 markedsføre frisk spinat, der produceres og skal forbruges på deres område og har et større nitratindhold end de grænseværdier, der er fastsat i punkt 1.1 i bilag I.

2. Uanset artikel 1, stk. 1, kan Irland og Det Forenede Kongerige indtil den 31. december 2008 markedsføre frisk salat, uanset høsttidspunktet, der produceres og skal forbruges på deres område og har et større nitratindhold end de grænseværdier, der er fastsat i punkt 1.3 i bilag I.

Uanset artikel 1, stk. 1, kan Frankrig indtil den 31. december 2008 markedsføre frisk salat høstet fra 1. oktober til 31. marts, der produceres og skal forbruges på Frankrigs område og har et større nitratindhold end de grænseværdier, der er fastsat i punkt 1.3 i bilag I.

▼B

Artikel 4

1. De grænseværdier for aflatoksin, der gælder for produkterne, jf. punkt 2.1.1.1 og 2.1.2.1 i bilag I, gælder også for forarbejdede produkter heraf, når der ikke er fastsat specifikke grænseværdier for sådanne forarbejdede produkter.

2. ►M4 For så vidt angår aflatoksin og ochratoksin A i de produkter, der er nævnt i punkt 2.1 og 2.2 i bilag I, er det forbudt ◄

a) at blande produkter, der overholder grænseværdierne i bilag I, med produkter, der overskrider disse grænseværdier, eller at blande produkter, der skal undergå sortering eller en fysisk behandling, med produkter, der er bestemt til direkte konsum eller til anvendelse som ingredienser i levnedsmidler

b) at anvende produkter, der ikke overholder grænseværdierne i punkt 2.1.1.1, 2.1.2.1 ►M4 , 2.1.3, 2.1.4, 2.2.1 ►M14 , 2.2.2, 2.2.3, 2.2.4 og 2.2.5 ◄ ◄ i bilag I, som ingredienser ved fremstilling af andre levnedsmidler

c) at afgifte produkter ved kemiske behandlinger.

▼M7

3. Jordnødder, nødder og tørret frugt, der ikke overholder grænseværdierne for aflatoksin, jf. punkt 2.1.1.1 i bilag I, og majs, der ikke overholder grænseværdierne i punkt 2.1.2.1 i bilag I, kan markedsføres, under forudsætning af at de pågældende produkter

a) ikke er bestemt til direkte konsum eller anvendes som ingredienser i levnedsmidler

b) overholder grænseværdierne i punkt 2.1.1.2 i bilag I for jordnødder, i punkt 2.1.1.3 i bilag I for nødder og tørret frugt samt i punkt 2.1.2.3 i bilag I for majs

c) undergår endnu en behandling i form af sortering eller anden fysisk behandling, og grænseværdierne i punkt 2.1.1.1 og 2.1.2.1 i bilag I efter denne behandling ikke er overskredet, og denne behandling ikke resulterer i andre skadelige restkoncentrationer

d) er mærket, således at anvendelsesformålet klart fremgår, med angivelsen »produktet skal undergå sortering eller anden fysisk behandling for at reducere aflatoksinindholdet, inden det anvendes til konsum eller som ingrediens i levnedsmidler«.

▼M1

Artikel 4a

For så vidt angår dioxiner i produkter, jf. sektion 5 i bilag I, er det forbudt

a) at blande produkter, der overholder grænseværdierne, med produkter, der overskrider grænseværdierne

b) at anvende produkter, der ikke overholder grænseværdierne, som ingrediens ved fremstilling af andre fødevarer.

▼B

Artikel 5

1. På grundlag af nye videnskabelige data og resultaterne af medlemsstaternes kontrol af overholdelsen af grænseværdierne for nitrat i bilag I, sektion 1, rapporterne om anvendelsen og forbedringen af reglerne for god landbrugspraksis, når det gælder nedbringelse af nitratniveauerne, og evalueringen af de data, som medlemsstaterne har baseret deres gode landbrugspraksis på, tager Kommissionen hvert femte år og første gang inden den 1. januar 2002 grænseværdierne op til revision med henblik på en generel reduktion af de pågældende grænseværdier.

2. På grundlag af nye videnskabelige oplysninger og resultaterne af medlemsstaternes kontrol af overholdelsen af grænseværdierne for tungmetaller og 3-MCPD i bilag I, sektion 3 og 4, tager Kommissionen hvert femte år og første gang inden (5. april 2003) grænseværdierne op til revision med henblik på generelt at sikre et højt niveau for beskyttelse af forbrugernes sundhed.

▼M14

2a. Kommissionen reviderer senest den 30. juni 2006 bestemmelserne under punkt 2.2 i bilag I, sektion 2, på grundlag af en ajourført risikovurdering af ochratoksin A (OTA) foretaget af EFSA, idet der tages hensyn til de forebyggende foranstaltninger, der er vedtaget med henblik på at reducere forekomsten af OTA. Denne gennemgang omfatter navnlig grænseværdierne for OTA i tørrede druer og druesaft samt en vurdering af det hensigtsmæssige i at fastsætte en grænseværdi for OTA i grøn kaffe, anden tørret frugt end tørrede druer, øl, kakao og kakaoprodukter, hedvin, kød og kødprodukter, krydderier og lakrids.

I det øjemed meddeler medlemsstaterne og de berørte parter hvert år Kommissionen resultaterne af deres undersøgelser, og hvor langt de er nået med at indføre forebyggende foranstaltninger til at undgå forurening med OTA. Kommissionen stiller disse resultater til rådighed for medlemsstaterne.

▼M1

3. Kommissionen tager sektion 5 i bilag I op til revision første gang senest den 31. december 2004 på grundlag af nye oplysninger om forekomsten af dioxiner og dioxinlignende PCB, navnlig med henblik på at også dioxinlignende PCB bliver omfattet af de værdier, der fastsættes.

Sektion 5 i bilag I tages atter op til revision senest den 31. december 2006 med henblik på en markant nedsættelse af grænseværdierne og evt. fastsættelse af grænseværdier for andre fødevarer.

▼M6

4. Kommissionen skal revidere senest den 30. juni 2005 grænseværdierne for patulin i punkt 2.3.1 og 2.3.2 i bilag I, sektion 2, med henblik på at reducere dem under hensyntagen til udviklingen af den aktuelle videnskabelige og teknologiske viden og til gennemførelsen af »Code of Practice for the prevention and reduction of patulin contamination in apple juice and apple juice ingredients in other beverages« (retningslinjer for god praksis med henblik på forebyggelse og reduktion af patulinforurening i æblesaft og æblesaftingredienser i andre drikkevarer).

▼B

Artikel 6

Forordning (EF) nr. 194/97 ophæves ►C1 med virkning fra den 5. april 2002. ◄

Henvisninger til den ophævede forordning gælder som henvisninger til nærværende forordning og læses i henhold til det i bilag II anførte sammenligningsskema.

Artikel 7

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

►C1 Den anvendes fra 5. april 2002. ◄ Sektion 3 (tungmetaller) og sektion 4 (3-MCPD) i bilag I finder ikke anvendelse på produkter, der lovligt er blevet markedsført i Fællesskabet inden denne dato.

▼M9

De grænseværdier, der er fastsat i punkt 2.3 »Patulin« i sektion 2 »Mykotoksiner« i bilag I, finder ikke anvendelse på produkter, som inden den 1. november 2003 er lovligt markedsført i Fællesskabet. Fødevarevirksomhedslederen skal kunne dokumentere, hvornår produkterne blev markedsført.

▼B

Denne forordning er bindende i alle enkeltheder og gælder umiddelbart i hver medlemsstat.









BILAG I

GRÆNSEVÆRDIER FOR BESTEMTE FORURENENDE STOFFER I LEVNEDSMIDLER

▼M16







Sektion 1: Nitrat Produkt Grænseværdi (mg NO3/kg) Prøveudtagningsmetode Reference analysemetode 1.1. Frisk spinat (2) (Spinacia oleracea) Høstet fra 1. oktober til 31. marts 3 000 Kommissionens direktiv 2002/63/EF (62) Høstet fra 1. april til 30. september 2 500 1.2. Konserveret, dybfrossen eller frossen spinat 2 000 Direktiv 2002/63/EF 1.3. Frisk salat (Lactuca sativa L.) (væksthus- og frilandssalat), undtagen salat opført i punkt 1.4. Høstet fra 1. oktober til 31. marts: Direktiv 2002/63/EF. Der skal dog udtages mindst 10 stk. pr. laboratorieprøve væksthussalat 4 500 (4) frilandssalat 4 000 (4) høstet fra 1. april til 30. september: væksthussalat 3 500 (4) frilandssalat 2 500 (4) 1.4. Salat af Iceberg-typen (24) Væksthussalat 2 500 (4) Direktiv 2002/63/EF. Der skal dog udtages mindst 10 stk. pr. laboratorieprøve Frilandssalat 2 000 (4) 1.5. Babymad og forarbejdede levnedsmidler baseret på cerealier til spædbørn og småbørn (42) (43) 200 Direktiv 2002/63/EF (samme forskrifter som for forarbejdede vegetabilske produkter og forarbejdede animalske produkter)

▼B







Sektion 2: Mykotoksiner Produkt Grænseværdi (µg/kg) Prøveudtagningsmetode Krav til analysemetoder B1 B1 + B2 + G1 + G2 M1 2.1. AFLATOKSINER 2.1.1. Jordnødder, nødder og tørret frugt 2.1.1.1. Jordnødder, nødder og tørret frugt og produkter forarbejdet deraf bestemt til direkte konsum eller til anvendelse som ingredienser i levnedsmidler 2,0 (5) 4,0 (5) — Kommissionens direktiv 98/53/EF (6) Direktiv 98/53/EF 2.1.1.2. Jordnødder, der skal undergå sortering eller anden fysisk behandling inden konsum eller anvendelse som ingredienser i levnedsmidler 8,0 (5) 15,0 (5) — Direktiv 98/53/EF Direktiv 98/53/EF 2.1.1.3. Nødder og tørret frugt, der skal undergå sortering eller anden fysisk behandling inden konsum eller anvendelse som ingredienser i levnedsmidler 5,0 (5) 10,0 (5) — Direktiv 98/53/EF Direktiv 98/53/EF 2.1.2. Korn (herunder boghvede, Fagopyrum sp.) 2.1.2.1. Korn (herunder boghvede, Fagopyrum sp.) og produkter forarbejdet deraf bestemt til direkte konsum eller til anvendelse som ingredienser i levnedsmidler 2,0 4,0 — Direktiv 98/53/EF Direktiv 98/53/EF 2.1.2.2. Korn (herunder boghvede, Fagopyrum sp.), undtagen majs, der skal undergå sortering eller anden fysisk behandling inden konsum eller anvendelse som ingredienser i levnedsmidler 2,0 4,0 — Direktiv 98/53/EF Direktiv 98/53/EF 2.1.2.3. Majs, der skal undergå sortering eller anden fysisk behandling inden konsum eller anvendelse som ingredienser i levnedsmidler 5,0 10,0 — Direktiv 98/53/EF Direktiv 98/53/EF 2.1.3. Mælk (rå mælk, mælk til fremstilling af mælkebaserede produkter og varmebehandlet mælk som defineret i Rådets direktiv 92/46/EØF (7), senest ændret ved forordning (EF) nr. 806/2003 (8) — — 0,05 Direktiv 98/53/EF Direktiv 98/53/EF 2.1.4. Krydderier: — Capsicum spp. (tørrede frugter deraf, hele eller formalede, herunder chili, chilipulver, cayenne og paprika) — Piper spp. (frugter deraf, herunder hvid og sort peber) — Myristica fragrans (muskatnød) — Zingiber officinale (ingefær) — Curcuma longa (gurkemeje) 5,0 10,0 — Direktiv 98/53/EF Direktiv 98/53/EF ▼M12 2.1.5. Babymad og forarbejdede levnedsmidler baseret på cerealier til spædbørn og småbørn (44) 0,10 — — Direktiv 98/53/EF Direktiv 98/53/EF 2.1.6. Modermælkserstatninger og tilskudsblandinger til spædbørn og småbørn (45) — — 0,025 Direktiv 98/53/EF Direktiv 98/53/EF 2.1.7. Diætpræparater til særlige medicinske formål (46), der er specifikt bestemt til spædbørn 0,10 — 0,025 Direktiv 98/53/EF Direktiv 98/53/EF

▼M4







Produkt Grænseværdi (μg/kg eller ppb) Prøveudtagningsmetode Referenceanalysemetode ▼M14 2.2. OCHRATOKSIN A 2.2.1. Korn (herunder ris og boghvede) og produkter fremstillet på basis af korn 2.2.1.1. Uforarbejdet korn (herunder uforarbejdet ris og boghvede) 5,0 Kommissionens direktiv 2002/26/EF (23) Direktiv 2002/26/EF 2.2.1.2. Alle produkter fremstillet på basis af korn (herunder forarbejdede kornprodukter og korn bestemt til direkte konsum) 3,0 Direktiv 2002/26/EF Direktiv 2002/26/EF 2.2.2. Tørrede druer (korender, rosiner og sultanas) 10,0 Direktiv 2002/26/EF Direktiv 2002/26/EF 2.2.3. — Ristede kaffebønner og malet, ristet kaffe undtagen pulverkaffe 5,0 Direktiv 2002/26/EF Direktiv 2002/26/EF — Pulverkaffe (instantkaffe) 10,0 2.2.4. — Vin (rød, hvid og rosé) (49) og andre vin- og/eller druemostbaserede drikkevarer (50) 2,0 (51) Direktiv 2002/26/EF Direktiv 2002/26/EF 2.2.5. — Druesaft og druesaftingredienser i andre drikkevarer, herunder druenektar og koncentreret druesaft i rekonstitueret form (52) 2,0 (51) Direktiv 2002/26/EF Direktiv 2002/26/EF — Druemost og koncentreret druemost i rekonstitueret form bestemt til direkte konsum (52) 2,0 (51) Direktiv 2002/26/EF Direktiv 2002/26/EF 2.2.6. Babymad og forarbejdede levnedsmidler baseret på cerealier til spædbørn og småbørn (53) 0,50 Direktiv 2002/26/EF Direktiv 2002/26/EF 2.2.7. Diætpræparater til særlige medicinske formål (54), der er specifikt bestemt til spædbørn 0,50 Direktiv 2002/26/EF Direktiv 2002/26/EF 2.2.8. Grøn kaffe, anden tørret frugt end tørrede druer, øl, kakao og kakaoprodukter, hedvin, kødprodukter, krydderier og lakrids —

▼M6







Produkt Grænseværdier for patulin (μg/kg eller ppb) Prøveudtagningsmetode Referenceanalysemetode 2.3 PATULIN 2.3.1 — Frugtsaft, navnlig æblesaft og frugtsaftingredienser i andre drikkevarer (34), herunder frugtnektar (34) — Koncentreret frugtsaft (34) efter rekonstituering efter producentens anvisninger. 50,0 Direktiv 2003/78/EF Direktiv 2003/78/EF 2.3.2 Spiritus (35), cider og andre gærede drikkevarer, der er fremstillet af æbler, eller som indeholder æblesaft 50,0 Direktiv 2003/78/EF Direktiv 2003/78/EF 2.3.3 Æbleprodukter indeholdende frugtkød, herunder æblekompot og æblepuré, bestemt til direkte konsum 25,0 Direktiv 2003/78/EF Direktiv 2003/78/EF 2.3.4 — Æblesaft og æbleprodukter indeholdende frugtkød, herunder æblekompot og æblepuré, der er bestemt til spædbørn og småbørn (36), og som er mærket og sælges som bestemt til spædbørn og småbørn ►M9 — Babymad, dog ikke forarbejdede levnedsmidler baseret på cerealier (37) ◄ 10,0 ►M9 ◄ Direktiv 2003/78/EF Direktiv 2003/78/EF

▼B







Sektion 3: Tungmetaller Produkt Grænseværdi (mg/kg vådvægt) Krav til prøveudtagning Krav til analysemetoder 3.1. BLY (Pb) 3.1.1. Komælk (rå mælk, mælk til fremstilling af mælkebaserede produkter og varmebehandlet mælk som defineret i direktiv 92/46/EØF) 0,02 Kommissionens direktiv 2001/22/EF (9) direktiv 2001/22/EF 3.1.2. Modermælkserstatninger og tilskudsblandinger som defineret i direktiv 91/321/EØF (10) 0,02 direktiv 2001/22/EF direktiv 2001/22/EF 3.1.3. Kød af kvæg, får, svin og fjerkræ som defineret i artikel 2, litra a), i Rådets direktiv 64/433/EØF (11), senest ændret ved Rådets direktiv 95/23/EF (12), og i artikel 2, stk. 1, i Rådets direktiv 71/118/EØF (13), senest ændret ved Rådets direktiv 97/79/EF (14), undtagen slagteaffald som defineret i artikel 2, litra e), i direktiv 64/433/EØF og i artikel 2, stk. 5, i direktiv 71/118/EØF 0,1 direktiv 2001/22/EF direktiv 2001/22/EF 3.1.3.1. Spiseligt slagteaffald af kvæg, får, svin og fjerkræ som defineret i artikel 2, litra e), i direktiv 64/433/EØF og i artikel 2, stk. 5, i direktiv 71/118/EØF 0,5 direktiv 2001/22/EF direktiv 2001/22/EF ▼M13 3.1.4. Muskelkød af fisk (22) (47), undtagen fra de fiskearter, der er anført i punkt 3.1.4.1 0,20 Direktiv 2001/22/EF Direktiv 2001/22/EF 3.1.4.1. Muskelkød af følgende fisk (22) (47): tobåndet havrude (Diplodus vulgaris) ål (Anguilla anguilla) tyklæbet multe (Mugil labrosus labrosus) gryntefisk (Pomadasys benneti) hestemakrel (Trachurus spp.) sardin (Sardina pilchardus) sardinlignende arter (Sardinops spp.) plettet bars (Dicentrarchus punctatus) Senegal-tunge (Dicologoglossa cuneata) 0,40 Direktiv 2001/22/EF Direktiv 2001/22/EF 3.1.5. Krebsdyr, undtagen brunt krabbekød og undtagen hoved og thorax af hummer og lignende store krebsdyr (Nephropidae og Palinuridae) 0,50 Direktiv 2001/22/EF Direktiv 2001/22/EF ▼M2 3.1.6. Toskallede bløddyr 1,5 Direktiv 2001/22/EF Direktiv 2001/22/EF ▼B 3.1.7. Blæksprutter (uden organer) 1,0 direktiv 2001/22/EF direktiv 2001/22/EF 3.1.8. Korn (herunder boghvede), bælgplanter og bælgfrugter 0,2 direktiv 2001/22/EF direktiv 2001/22/EF 3.1.9. Grøntsager som defineret i artikel 1 i Rådets direktiv 90/642/EØF (16), senest ændret ved Kommissionens direktiv 2000/48/EF (17), undtagen kål, bladgrøntsager, friske urter og alle svampe. Hvad angår kartofler gælder grænseværdien for skrællede kartofler 0,1 direktiv 2001/22/EF direktiv 2001/22/EF 3.1.9.1. Kål, bladgrøntsager og alle dyrkede svampe 0,3 direktiv 2001/22/EF direktiv 2001/22/EF 3.1.10. Frugter som defineret i artikel 1 i direktiv 90/642/EØF, undtagen bær og små frugter 0,1 direktiv 2001/22/EF direktiv 2001/22/EF 3.1.10.1. Bær og små frugter som defineret i artikel 1 i direktiv 90/642/EØF 0,2 direktiv 2001/22/EF direktiv 2001/22/EF 3.1.11. Fedtstoffer og olier, herunder mælkefedt 0,1 direktiv 2001/22/EF direktiv 2001/22/EF 3.1.12. Frugtsaft, koncentreret frugtsaft (til direkte forbrug) og frugtnektar som defineret i Rådets direktiv 93/77/EØF (18) 0,05 direktiv 2001/22/EF direktiv 2001/22/EF 3.1.13. Vin som defineret i Rådets forordning (EF) nr. 1493/1999 (19) (herunder mousserende vin, dog undtagen hedvin), aromatiserede vine, aromatiserede vinbaserede drikkevarer og aromatiserede cocktails af vinprodukter som defineret i Rådets forordning (EØF) nr. 1601/91 (20) samt æblecider, pærecider og frugtvin. Grænseværdien gælder for produkter fremstillet af frugt, der er høstet i 2001 og senere 0,2 direktiv 2001/22/EF direktiv 2001/22/EF 3.2. CADMIUM (Cd) 3.2.1. Kød af kvæg, får, svin og fjerkræ som defineret i artikel 2, litra a), i direktiv 64/433/EØF og i artikel 2, stk. 1, i direktiv 71/118/EØF, undtagen slagteaffald som defineret i artikel 2, litra e), i direktiv 64/433/EØF og i artikel 2, stk. 5, i direktiv 71/118/EØF 0,05 direktiv 2001/22/EF direktiv 2001/22/EF 3.2.2. Hestekød 0,2 direktiv 2001/22/EF direktiv 2001/22/EF 3.2.3. Lever af kvæg, får, svin og fjerkræ 0,5 direktiv 2001/22/EF direktiv 2001/22/EF 3.2.4. Nyre af kvæg, får, svin og fjerkræ 1,0 direktiv 2001/22/EF direktiv 2001/22/EF ▼M13 3.2.5. Muskelkød af fisk (22) (47), undtagen fra de fiskearter, der er anført i punkt 3.2.5.1 og 3.2.5.2 0,05 Direktiv 2001/22/EF Direktiv 2001/22/EF 3.2.5.1. Muskelkød af følgende fisk (22) (47): ansjos (Engraulis spp.) rygstribet pelamide (Sarda sarda) tobåndet havrude (Diplodus vulgaris) ål (Anguilla anguilla) tyklæbet multe (Mugil labrosus labrosus) hestemakrel (Trachurus spp.) luvar (Luvarus imperialis) sardin (Sardina pilchardus) sardinlignende arter (Sardinops spp.) tun (Thunnus spp., Euthynnus spp., Katsuwonus pelamis) Senegal-tunge (Dicologoglossa cuneata) 0,10 Direktiv 2001/22/EF Direktiv 2001/22/EF 3.2.5.2. Kød af sværdfisk (Xiphias gladius) 0,30 Direktiv 2001/22/EF Direktiv 2001/22/EF ▼M2 3.2.6. Krebsdyr, undtagen brunt krabbekød og undtagen hoved og thorax af hummer og lignende store krebsdyr (Nephropidae og Palinuridae) 0,5 Direktiv 2001/22/EF Direktiv 2001/22/EF ▼B 3.2.7. Toskallede bløddyr 1,0 direktiv 2001/22/EF direktiv 2001/22/EF 3.2.8. Blæksprutter (uden organer) 1,0 direktiv 2001/22/EF direktiv 2001/22/EF 3.2.9. Korn, undtagen klid, kim, hvedekerner og ris 0,1 direktiv 2001/22/EF direktiv 2001/22/EF 3.2.9.1. Klid, kim, hvedekerner og ris 0,2 direktiv 2001/22/EF direktiv 2001/22/EF 3.2.10. Sojabønner 0,2 direktiv 2001/22/EF direktiv 2001/22/EF 3.2.11. Grøntsager og frugter som defineret i artikel 1 i direktiv 90/642/EØF, undtagen bladgrøntsager, friske urter, alle svampe, stængelgrøntsager, rodgrøntsager og kartofler 0,05 direktiv 2001/22/EF direktiv 2001/22/EF 3.2.11.1. Bladgrøntsager, friske urter, knoldselleri og alle dyrkede svampe 0,2 direktiv 2001/22/EF direktiv 2001/22/EF 3.2.11.2. Stængelgrøntsager, rodgrøntsager og kartofler, undtagen knoldselleri. Hvad angår kartofler gælder grænseværdien for skrællede kartofler. 0,1 direktiv 2001/22/EF direktiv 2001/22/EF 3.3. KVIKSØLV ▼M13 3.3.1. Fiskerivarer og muskelkød af fisk (22) (48), undtagen fra de fiskearter, der er anført i punkt 3.3.1.1 0,50 Direktiv 2001/22/EF Direktiv 2001/22/EF 3.3.1.1. Muskelkød af følgende fisk (22) (47): havtaske (Lophius spp.) havkat (Anarhichas lupus) rygstribet pelamide (Sarda sarda) ål (Anguilla spp.) savbug (Hoplostethus spp.) skolæst (Coryphaenoides rupestris) helleflynder (Hippoglossus hippoglossus) marlin (Makaira spp.) glashvarre (Lepidorhombus spp.) mulle (Mullus spp.) gedde (Esox lucius) ustribet pelamide (Orcynopsis unicolor) glyse (Tricopterus minutes) portugisisk pighaj (Centroscymnes coelolepis) rokke (Raja spp.) rødfisk(Sebastes marinus, S. mentella, S. viviparus) sejlfisk(Istiophorus platypterus) strømpebåndsfisk, sort sabelfisk (Lepidopus caudatus, Aphanopus carbo) blankesten (Pagellus spp.) haj (alle arter) escolar, oliefisk, smørmakrel, slangemakrel (Lepidocybium flavobrunneum, Ruvettus pretiosus, Gempylus serpens) stør (Acipenser spp.) sværdfisk (Xiphias gladius) tun (Thunnus spp., Euthynnus spp., Katsuwonus pelamis) 1,0 Direktiv 2001/22/EF Direktiv 2001/22/EF ▼B







Sektion 4: 3-monochlorpropan-1,2-diol (3-MCPD) Produkt Grænseværdi (mg/kg) Krav til prøveudtagning Krav til analysemetoder 4.1. Hydrolyseret vegetabilsk protein (21) 0,02 direktiv 2001/22/EF direktiv 2001/22/EF 4.2. Sojasovs (21) 0,02 direktiv 2001/22/EF direktiv 2001/22/EF

▼M1







Sektion 5: Dioxin (summen af polychlorerede dibenzo-p-dioxiner (PCDD) og polychlorerede dibenzofuraner (PCDF) udtrykt i WHO's toksicitetsækvivalenter med anvendelse af WHO-TEF (toxic equivalency factors, 1997) Produkt Grænseværdier (PCDD + PCDF) (26) (pg WHO-PCDD/F-TEQ/g fedtstof eller produkt) Krav til prøveudtagning Krav til analysemetoder 5.1.1. Kød og kødprodukter (29) af — drøvtyggere (kvæg, får) 3 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — fjerkræ og opdrættet vildt 2 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — svin 1 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ 5.1.2. ►M10 Lever og produkter heraf hidrørende fra landdyr ◄ 6 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ 5.2. Fiskekød og fiskerivarer (30)og produkter heraf 4 pg WHO-PCDD/F-TEQ/g vådvægt (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ 5.3. Mælk (31)og mejeriprodukter, herunder smørfedt 3 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ 5.4. Hønseæg og ægprodukter (32) (33) 3 pg WHO-PCDD/F-TEQ/g fedtstof (27) (28) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ 5.5. Olier og fedtstoffer — Animalsk fedt — fra drøvtyggere 3 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — fra fjerkræ og opdrættet vildt 2 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — fra svin 1 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — blandet animalsk fedt 2 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — ►M10 Vegetabilske olier og fedtstoffer ◄ 0,75 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄ — Fiskeolie til konsum 2 pg WHO-PCDD/F-TEQ/g fedtstof (27) ►M10 Direktiv 2002/69/EF (25) ◄ ►M10 Direktiv 2002/69/EF (25) ◄

▼M8







Sektion 6: Tin (uorganisk) Produkt Grænseværdi (mg/kg vådvægt) Krav til prøveudtagning Krav til analysemetoder 1. Fødevarekonserves undtagen drikkevarer 200 Kommissionens direktiv 2004/16/EF (38) Kommissionens direktiv 2004/16/EF (38) 2. Drikkevarer på dåse, herunder frugtsaft og grøntsagssaft 100 Kommissionens direktiv 2004/16/EF (38) Kommissionens direktiv 2004/16/EF (38) 3. Fødevarekonserves til spædbørn og småbørn undtagen tørrede produkter og produkter i pulverform: 3.1. Babymad og forarbejdede levnedsmidler baseret på cerealier på dåse til spædbørn og småbørn (39) 50 Kommissionens direktiv 2004/16/EF (38) Kommissionens direktiv 2004/16/EF (38) 3.2. Modermælkserstatninger og tilskudsblandinger på dåse til spædbørn og småbørn, herunder modermælkserstatninger udelukkende baseret på mælk og tilskudsblandinger udelukkende baseret på mælk (40) 50 Kommissionens direktiv 2004/16/EF (38) Kommissionens direktiv 2004/16/EF (38) 3.3. Diætpræparater på dåse til særlige medicinske formål (41), der er specifikt bestemt til spædbørn 50 Kommissionens direktiv 2004/16/EF (38) Kommissionens direktiv 2004/16/EF (38)

▼M15







Sektion 7: Polycykliske aromatiske hydrocarboner (PAH) Produkt Grænseværdi (μg/kg vådvægt) Krav til prøveudtagning Krav til analysemetoder 7.1. Benzo(a)pyren (56) 7.1.1. Olier og fedtstoffer, der er bestemt til direkte konsum eller til anvendelse som ingredienser i levnedsmidler (57) 2,0 direktiv 2005/10/EF (55) direktiv 2005/10/EF 7.1.2. Levnedsmidler til spædbørn og småbørn 1,0 direktiv 2005/10/EF direktiv 2005/10/EF 7.1.2.1. Babymad og forarbejdede levnedsmidler baseret på cerealier til spædbørn og småbørn (58) 7.1.2.2. Modermælkserstatninger og tilskudsblandinger til spædbørn og småbørn (40) 7.1.2.3. Diætpræparater til særlige medicinske formål (59), der er specifikt bestemt til spædbørn 7.1.3. Røget kød og røgede kødprodukter 5,0 direktiv 2005/10/EF direktiv 2005/10/EF 7.1.4. Røget fiskekød (muskelkød) og røgede fiskerivarer (60), bortset fra toskallede bløddyr 5,0 direktiv 2005/10/EF direktiv 2005/10/EF 7.1.5. Ikke-røget fiskekød (muskelkød) (61) 2,0 direktiv 2005/10/EF direktiv 2005/10/EF 7.1.6. Ikke-røgede krebsdyr og blæksprutter 5,0 direktiv 2005/10/EF direktiv 2005/10/EF 7.1.7. Toskallede bløddyr 10,0 direktiv 2005/10/EF direktiv 2005/10/EF

▼B









BILAG II

SAMMENLIGNINGSSKEMA







Nærværende forordning Forordning (EF) nr. 194/97 — artikel 1 artikel 1, stk. 1 artikel. 2, stk. 1, litra a) artikel 2, stk. 1 artikel 2, stk. 1, litra b) artikel 2, stk. 1 artikel 2, stk. 1, litra c) artikel 3, stk. 1 artikel 2, stk. 2 artikel 3, stk. 1 artikel 2, stk. 3 artikel 4, stk. 2 artikel 2, stk. 4 artikel 4, stk. 3 artikel 2, stk. 5 artikel 3, stk. 2 artikel 3, stk. 1 artikel 3, stk. 3 artikel 3, stk. 2 artikel 5, stk. 1 artikel 3, stk. 3 artikel 1, stk. 3 artikel 4 Bilag I, sektion 1 »Nitrat« Bilag, I. Forurenende stoffer i forbindelse med landbrugsvirksomhed, punkt 1 »Nitrat« Bilag I, sektion 2 »Mykotoksiner« Bilag, I. Forurenende stoffer i forbindelse med landbrugsvirksomhed, punkt 2 »Mykotoksiner« — Bilag, II. Andre forurenende stoffer